section_heading: Učinci
paragraph_text: Potres je uzrokovao štetu na 3.000 do 10.000 zgrada u srednjovjekovnom gradu L'Aquili. Mnogi ljudi prijavljeni su kao nestali, dok je nekoliko studenata ostalo zarobljeno pod ruševinama studentskog doma. Glavnom potresu prethodila su dva manja potresa dan prije. Potres se osjetio sve do Rima, te u ostalim dijelovima Lacija, jednako kao u Moliseu, Umbriji i Kampaniji. Škole u regiji Abruzzo ostale su zatvorene, a većina stanovnika L'Aquile napustila je svoje domove i sam grad. U gradskom centru L'Aquile i obližnjem gradu Paganici, koji je također oštećen, mnoge su ulice neprohodne zbog otpale žbuke. Bolnica u L'Aquili, koja je primila mnoge žrtve, pretrpjela je štetu u naknadnom udaru od 4,8 koji je uslijedio sat vremena nakon glavnog potresa. Naknadni udari osjećali su se kroz čitavo jutro i poslijepodne 6. travnja.